"**Add oil**" (แปล: เติมน้ำมัน) เป็นข้อความในภาษาอังกฤษแบบฮ่องกงที่ใช้เพื่อให้กำลังใจหรือแสดงความสนับสนุนแก่บุคคลอื่น คำนี้มาจากวลีภาษาจีน *กาเหยา* (หรือ *เจียโหยว*; จีน: 加油) คำว่า "แอดออยล์" นี้แปลตรงตัวมาจากวลีในภาษากวางตุ้ง และมีที่มาจากฮ่องกง ใช้สื่อสารกันทั่วไปในชาวฮ่องกงที่พูดสองภาษา

"Add oil" สามารถแปลหยาบ ๆ ได้ว่า "สู้สู้" ("Go for it") กระนั้น วลีภาษากวางตุ้งนี้มักได้รับการยอมรับว่าเป็น "คำที่ยากที่สุดที่จะแปลให้ดี" ("the hardest to translate well") คำแปลตรงตัวนี้เป็นผลมาจากชิงลิช และคำยังถูกบรรจุอยู่ใน *พจนานุกรมภาษาอังกฤษของออกซเฟิด* ในปี 2018

ศัพทมูลและประวัติศาสตร์
-----------------------

ดูเพิ่ม: เจียโหยว
ในภาษากวางตุ้ง คำว่า *กา* (加; gā) แปลว่า "เติม" ("add") และ *เหยา* (油; yáu) แปลว่า "น้ำมัน" หรือ "เชื้อเพลิง" มีการอ้างว่าคำนี้มีใช้ครั้งแรกในภาษากวางตุ้งมาจากคำเชียร์ในมาเก๊ากรังปรีซ์ในยุคทศวรรษ 1960s เพื่อสื่อถึงการเหยียบคันเร่งก๊าสให้แรงขึ้น ซึ่งจะทำให้รถวิ่งเร็วขึ้นและมีความเร่งมากขึ้น หรือเป็นคำแทนการเติมน้ำมันลงถัง ในเวลานั้น คำนี้ใช้เป็น "คำเชียร์สำหรับทุกสถานการณ์" และมีใช้เฉพาะในภาษาจีนกลาง และ กวางตุ้ง

รูปอักษรโรมัน *ga yau* และคำแปลตรงตัวว่า *add oil* ถูกใช้บ่อยมากขึ้นอันเป็นผลจากจำนวนของชาวฮ่องกงที่พูดสองภาษามีอยู่มาก ส่วนรูปภาษาอังกฤษนั้นยิ่งมีใช้มากเป็นพิเศษในเยาวชนของฮ่องกง นอกจากนี้ ด้วยการสื่อสารผ่านตัวอักษรบนโลกออนไลน์ที่เพิ่มขึ้น มีส่วนทำให้วลีนี้ได้รับความนิยมสูงขึ้น

ในเดือนตุลาคม 2018 วลี "Add oil!" ได้รับการบรรจุลงในพจนานุกรมออกซเฟิดฉบับออนไลน์อย่างเป็นทางการ โดยระบุไว้ในหมวดหมู่ภาษาอังกฤษแบบฮ่องกง และยืนยันว่าคำนี้มีใช้มาตั้งแต่ปี 1964

การใช้งาน
---------

"Add oil Hong Kong" ซึ่งเขียนสนับสนุนการประท้วงเมื่อปี 2019-20 บนกำแพงเลนนอน
วลีนี้มีการใช้งานได้ยืดหยุ่นสำหรับใช้ให้กำลังใจ ยกตัวอย่างเช่นในประโยคว่า "Add oil, you can do it!" ("เติมน้ำมัน[นะ]! เธอทำได้!") รวมถึงนิยมใช้ในการเชียร์นักกีฬาเช่นกัน

วลีได้รับความสนใจในระดับนานาชาติหลังการใช้งานในการประท้วงร่มเมื่อปี 2014. ศิลปินท้องถิ่นได้สร้าง "เครื่อง add oil" ขึ้น รวมถึงเปิดโอกาสให้ผู้สนับสนุนนานาชาติได้ทิ้งข้อความสนับสนุนชาวฮ่องกงไว้ด้วย

นอกจากนี้ ในระหว่างการประท้วงในปี 2019–20 ยังมีการใช้วลีนี้บ่อยมากเช่นกัน ทั้ง *Add oil* และคำกวางตุ้ง *Gayau* ถูกเขียนไว้บนกำแพงเลนนอนจำนวนสาก

ดูเพิ่ม
-------

* *กัมบัตเตเนะ!* (頑張って) ในภาษาญี่ปุ่น
* *ไพติง!* (เกาหลี: 파이팅) ในภาษาเกาหลี

อ้างอิง
-------

1. 1 2  "This powerful Hong Kong English phrase is now in the Oxford Dictionary". *Inkstone* (ภาษาอังกฤษ). สืบค้นเมื่อ 2018-10-16.
2. 1 2  "Add oil! The evolution of Hong Kong English, and where our unique words come from". *South China Morning Post*. สืบค้นเมื่อ 2018-10-16.
3. ↑  Lee, Jennifer 8. "Lost in Translation: A Chinese Cheer". *Rings Blog* (ภาษาอังกฤษ). สืบค้นเมื่อ 2018-10-16.
4. ↑  "The Chinglish phrase 'add oil' now has an entry in the Oxford English Dictionary". *shanghaiist* (ภาษาอังกฤษแบบอเมริกัน). สืบค้นเมื่อ 2018-10-17.
5. ↑  "A Chinese phrase has joined the Oxford English Dictionary. Here's how". *South China Morning Post* (ภาษาอังกฤษ). สืบค้นเมื่อ 2018-10-17.
6. ↑  "Pop Cantonese: Word of the Month – 加油 Add Oil - Zolima City Magazine". *Zolima City Magazine* (ภาษาอังกฤษแบบบริติช). 2017-01-18. สืบค้นเมื่อ 2018-10-16.
7. ↑  陳展希 (2018-10-16). "港式英文「add oil」被列入牛津詞典 網民：唔使再畀人話錯啦！" [Chinglish "add oil" added to Oxford Dictionary. Netizens: Never need to be corrected anymore!]. *香港01* (ภาษาChinese (Hong Kong)). สืบค้นเมื่อ 2018-10-16.
8. ↑  "'Chinglish' Phrase 'Add Oil' Officially Added to the Oxford English Dictionary". *nextshark.com* (ภาษาอังกฤษแบบอเมริกัน). สืบค้นเมื่อ 2018-10-17.
9. ↑  "How 2014 Hong Kong protests popularised the phrase 'add oil'". *South China Morning Post* (ภาษาอังกฤษ). 2016-09-11. สืบค้นเมื่อ 2020-02-06.
10. ↑  Strange, Adario. "Messages Supporting Hong Kong Protesters Stream from Web to the Streets". *Mashable* (ภาษาอังกฤษ). สืบค้นเมื่อ 2018-10-16.
11. ↑  Yeung, Jessie (2019-08-21). "Hong Kong protesters are getting tattoos". *CNN Style* (ภาษาอังกฤษ). สืบค้นเมื่อ 2019-08-21.